স্টাফ রিপোর্টার ॥ হবিগঞ্জ সদর উপজেলার সুঘর থেকে শাহিন মিয়া (৩৫) নামে ভূয়া ম্যাজিস্ট্রেটকে গ্রেফতার করেছে পুলিশ। সে ওই গ্রামের আমজদ আলীর পুত্র। গতকাল বৃহস্পতিবার দুপুরে সদর থানার ওসি তদন্ত জিয়াউর রহমান ও এসআই আবু নাইমের নেতৃত্বে একদল পুলিশ ওই এলাকায় অভিযান চালিয়ে তাকে গ্রেফতার করে। পুলিশ জানায়, শাহিন এলাকায় একজন টাউট। সে দীর্ঘদিন যাবত ওই এলাকায় ভুয়া ম্যাজিস্ট্রেট সেজে প্রতারণা ও ভূয়া ডিবি পুলিশের পরিচয় দিয়ে প্রতারণা করে আসছে। তার বিরুদ্ধে ৪টি মামলার গ্রেফতারী পরোয়ানা ছিল। এতদিন সে আত্মগোপনে ছিল। গতকালই তাকে কোর্টের মাধ্যামে কারাগারে প্রেরণ করা হয়েছে।